paragraph_text: Slika prikazuje krupni kadar na kojemu su samo genitalije i abdomen nage žene na krevetu s raširenim nogama. Izdvajajući akt, a izostavljajući glavu, ruke i noge, naglašena je erotika slike. Courbet je odbacivao akademizam i njegove glatke idealizirane aktove (kao što je npr. Rođenje Venere), te je izravno osuđivao dvoličnost društvenih pravila Drugog Carstva koje je dopuštalo erotiku, pa čak i pornografiju, samo u sklopu mitoloških ili snovitih slika. Courbet je nasuprot tomu insistirao na istinitošću i njegov realizam je testirao granice društveno prihvatljivoga. Podrijetlo svijeta je eksplicitnije erotično od Manetove Olimpije. Maxime Du Camp, pisac i fotograf, vidjevši sliku kod njezina kupca izjavio je kako je ona „daje realizmu posljednju riječ”.